Walter Hely-Hutchinson - Wikipedia
Sir Walter Francis Hely-Hutchinson was die laaste goewerneur van die Kaapkolonie voor dit in 1910 deel van die Unie van Suid-Afrika geword het.
Goewerneur van die Kaapkolonie
9 Januarie 1901 – 1910
Gordon Sprigg (1900–1904)
Leander Starr Jameson (1904–1908)
John X. Merriman (1908–1910)
Goewerneur van Natal
Henry Edward McCallum
Walter Francis Hely-Hutchinson
22 Augustus 1849
23 September 1913 (op 64)
Karikatuur oor Walter Hely-Hutchinson
Hy is op 22 Augustus 1849 in Dublin gebore as die seun van die markies van Donoughmore. Ontvang sy opvoeding aan Harrow en Cambridge. Hy is aangestel as attaché van sir Hercules Robinson op 'n sending na die Fidji-eilande en Australië, waarna hy dien as koloniale sekretaris van Barbados van 1877 tot 1883.
Van 1884 tot 1889 was hy luitenant-goewerneur van Malta, van 1889 tot 1883 goewerneur van die Bowindse Eilande in Wes-Indië en toe eerste goewerneur van Natal onder Verantwoordelike Regering. Tydens die Tweede Vryheidsoorlog is hy aangestel as goewerneur van die Kaapkolonie. Hy was besonder taktvol en gewild.
Na sy termyn verstryk het, het hy na Engeland teruggekeer waar hy hom in Kent gevestig het. Hy is oorlede in Peterborough op 23 September 1913. Die dorpie Hutchinson, naby Victoria-Wes in die Noord-Kaap, is na hom vernoem.
Sir Walter Hely-Hutchinson besoek die dorp Molteno in die Noordoos-Kaap, 1903. Hy sit vierde van links.
Rosenthal, Eric. 1978. Encyclopaedia of Southern Africa. Juta and Company Limited. Cape Town and Johannesburg: 1978.
Wikimedia Commons het meer media in die kategorie Walter Hely-Hutchinson.
Ontsluit van "https://af.wikipedia.org/w/index.php?title=Walter_Hely-Hutchinson&oldid=1888709"